BANJOLUČKA BISKUPIJA

MEĐUNARODNA BICIKLIJADA U ČAST SV. IVANA PAVLA II. PREMA BANJOJ LUCI
2018-05-05
“Kristov Stol” – Misijska Europska Inicijativa peti puta za redom organizira “Mariju Zvijezdu” – Međunarodnu biciklijadu sv. Ivana Pavla II., nekoliko dana vožnje biciklima prema Banjoj Luci iz 7 smjerova – gradova i marijanskih svetišta koja je pohodio sv. Ivan Pavao II.: Aljmaš, Marija Bistrica, Trsat, Zadar, Solin, Dubrovnik i Sarajevo. Ove godine suorganizatori su biciklisti iz BK Rama Zagreb.
Za sudjelovanje se prijavilo 50-ak biciklista, iz 15-ak biciklističkih klubova Hrvatske i Bosne i Hercegovine: iz Metkovića, Okučana, Ogulina, Brestovskog, Zagreba…
Susret biciklista iz svih smjerova planiran je u Banjoj Luci, prvu subotu mjeseca svibnja, 5.5.2018., uz doček biciklista u biskupiji, druženje s biskupom banjolučkim mons. Franjom Komaricom, pomoćnim biskupom mons. Markom Semrenom i domaćinima, te ove godine izniman blagoslov – susret s mladima Banjolučke biskupije i zajednička Sveta misa u Mariji Zvijezdi u 16 sati.
Prigodan program i smještaj bit će u trapističkom samostanu Marija Zvijezda!
U nedjelju, 6. svibnja zajednički će slaviti Svetu misu u banjolučkoj katedrali sv. Bonaventure u 11 sati, koju predvodi biskup Komarica sa suslaviteljima. Nakon toga slijedi obilazak središta Banje Luke, posjet sakralnim objektima, te završetak susreta u trapističkom samostanu Marija Zvijezda, uz molitvu Mariji – Majci svih naroda, i oproštajni ručak s biskupom i drugim domaćinima.
Sve u duhu Gesla ovogodišnje biciklijade “Marija Zvijezda” – “Budućnost ovih krajeva ovisi i o vama. Ne tražite drugdje udobniji život”, (iz Propovijedi pape Ivana Pavla II. na Misi beatifikacije b. Ivana Merza, Petrićevac, Banja Luka, 22. lipnja 2003) i obilježavanje 15. godišnjice Merzove beatifikacije i pohoda sv. Ivana Pavla II. Banjoj Luci.
Više detalja i aktualne novosti o kretanjima biciklista na: kristov-stol.hr i bkrama.hr ili e-mail: bk.ramazagreb@gmail.com te na broj mobitela +385 992357023 kod Darija Juričević, predsjednika BK Rama Zagreb.
Svake godine na ovoj sada već tradicionalnoj biciklijadi, obzirom na broj sudionika i pređenih kilometara po biciklistu ukupno se pređe 11380 km.
Info materijali:
– Plakat (PDF)

OKRUGLI STOL U POVODU 50. OBLJETNICE SMRTI FRA JOSIPA MARKUŠIĆA
2018-04-27
U petak, 27. travnja 2018., u organizaciji Franjevačkog samostana Sv. Luke u Jajcu, u Salonu Doma kulture u Jajcu s početkom u 19 sati bit će upriličen okrugli stol u povodu 50. obljetnice smrti fra Josipa Markušića (1880.-1968.).
U programu sudjeluju: Ivan Lovrenović, Jozo Džambo i Drago Bojić.

PREDAVANJE NA TEMU: SVETA JADVIGA JAGELONSKA - BOSANSKI KORIJENI PATRONE EUROPE
2018-04-24
Europske akademije Banjalučke biskupije poziva Vas na predavanje prof. povijesti i filozofije Andrije Lovrića.
Tema:
SVETA JADVIGA JAGELONSKA –
BOSANSKI KORIJENI PATRONE EUROPE
Predavanje će se održati u utorak, 24. travnja 2018. godine s početkom u 18:30 sati u prostorijama Europske akademije Banjolučke biskupije, ul. Kralja Petra I. Karađorđevića 80.
Radujemo se Vašem dolasku!
Info materijali:
– Plakat (PDF)

RASPORED MISNOG SLAVLJA KROZ VELIKI TJEDAN I USKRS U ŽUPI PODHUM
2018-03-29 - 2018-04-01
Veliki tjedan je vremensko razdoblje od Cvjetnice do Uskrsa. Dani u Velikom tjednu su vrijeme kršćanske ozbiljnosti, sabranosti i promišljanja o svetosti vremena i događanja u njemu. Uz neizostavnu svetu ispovijed pravi će se kršćanin pripremiti za blagdan Uskrsa značajnim obredima Svetoga Trodnevlja. Veliki tjedan počinje Cvjetnicom ili Nedjeljom Muke Gospodnje a završava Uskrsom.
VELIKI ČETVRTAK
– Misa večere Gospodnje bit će u 17:00
– Poslije sv. Mise bit će cjelonoćno klanjane pred Presvetim Oltarskim Sakramentom. Molitveno bdijenje se nastavlja i na Veliki Petak, tako odvojite slobodno vrijeme i provedite ga u šutnji, razmišljanju i molitvi pred Euhristijskim Isusom.
VELIKI PETAK
– Obredi muke i klanjane križu bit će u 17:00,
– Poslije obrada nastavit će se cjelonoćno bdijenje sve do obreda Uskrsnog bdijenja na Veliku subotu.
VELIKA SUBOTA
– Mogućnost za ispovjed u 8,00 ujutro za sve one koji dolaze svojim kućama za Uskrs.
– Blagoslov jela na Veliku subotu bit će u 9 i 11 sati
– Obredi Uskrsnog bdijenja i sv. Misa bit će 20:00
USKRS
– Svete Mise u 9:00 i 11:00

USKRSNI SUSRET BISKUPA KOMARICE S MEDIJSKIM DJELATNICIMA
2018-03-29
Vrlo poštovane i vrlo poštovani Medijski Djelatnici,
Obavještavam sve Vas, medijske djelatnike, koji želite snimiti Uskrsnu poruku mons. dr. Franje Komarice, banjolučkog biskupa da to možete učiniti u četvrtak, 29. ožujka/marta 2018. godine, u 10.oo sati u prostorijama Biskupskog Ordinarijata u Banjoj Luci, ulica Kralja Petra I. br. 80.
Molim Vas, da ovu konferenciju, kao što ste to nebrojeno puta do sada – vrlo korektno i odgovorno pratili preko svojih medija – popratite i ovoga puta. Unaprijed Vam od srca zahvaljujem.

RASPORED MISA ZA VELIKI TJEDNA U BANJOLUČKOJ KATEDRALI
2018-03-28 - 2018-04-01
VELIKA SRIJEDA (28. ožujka) u 10 sati u katedrali je svečana misa s posvetom ulja. Uz biskupa će biti svećenici iz naše biskupije, oni će ujedno obilježiti svoj «svećenički dan». Pozivamo Vas da dođete na to svečano koncelebrirano misno slavlje. Molimo sa svojim svećenicima i molimo za njih. – Križni put će biti u 17.30 i misa u 18.00 sati.
VELIKI ČETVRTAK (29. ožujka) počinje sveto Vazmeno trodnevlje. U katedrali je misa Večere Gospodnje u 18 sati. — Misa Večere Gospodnje je spomen-slavlje na ustanovljenje sakramenta Euharistije i Sv. Reda, a biskup, kao spomen na Isusov čin na posljednjoj večeri može obaviti obred pranja nogu. Ukoliko već niste, tijekom svetog trodnevlja kao vjernici trebate se ispovjediti, tako da možete ići na svetu pričest.
VELIKI PETAK (30. ožujka) – spomen muke i smrti Kristove. Biskup će u 9 sati predvoditi u katedrali pobožnost Križnog puta, a obrede Velikog petka u 18 sati. — Na Veliki petak obvezni su post i nemrs. — Na Veliki petak i subotu katedrala će biti otvorena tijekom cijelog dana.
VELIKA SUBOTA (31. ožujka) – post i nemrs nisu obvezni, ali se preporučuju. – Liturgija Uskrsnog bdjenja u katedrali počet će u 20 sati. Obredi Uskrsnog bdjenja se sastoje od: Službe svjetla, Službe riječi, Krsne službe i Euharistijske službe. Za sudjelovanje u liturgiji Uskrsnog bdjenja ponesite svijeće. – Nakon obreda bit će blagoslov uskrsnog jela.
USKRS – SVETKOVINA GOSPODNJEG USKRSNUĆA. Pontifikalna će misa u katedrali biti u 10 sati.

CVJETNICA - NEDJELJA MUKE GOSPODNJE
2018-03-25
Iduća je nedjelja Cvjetnica – Nedjelja muke Gospodnje, počinje Veliki tjedan. Milostinja te nedjelje namijenjena je u cijelosti našim misionarima. – Na blagoslov i procesiju možete sa sobom donijeti zelene grančice, zelenilo ili cvijeće. – Na Cvjetnicu je ujedno Svjetski dan mladih. – Misa će u katedrali biti u 9.oo sati.

KONCERT DUHOVNE GLAZBE U LIVNU
2018-03-24
Odbor za međureligijsku suradnju (OMS) Livno pri Međureligijskom vijeću u Bosni i Hercegovini organizira koncert duhovne glazbe u subotu, 24. ožujka 2018. godine s početkom u 18 sati u dvorani Narodnog Sveučilišta u Livnu.
Na koncertu će nastupiti Oktet Bogoslovije Svetog Petra Dabrobosanskog iz Foče, Hor Islamskog pedagoškog fakulteta iz Zenice i Veliki župni zbor Sv. Nikole Tavelića iz Tomislavgrada.
„Ovaj jedinstveni duhovni i kulturni događaj je plod suradnje predstavnika vjerskih zajednica i crkava i potvrda da se može zajednički raditi, stvarati i širiti krug povjerenja i tolerancije, poštivanja i upoznavanja, što doprinosi međureligijskom dijalogu koji je stvarna i stalna potreba u našoj zemlji“, navodi se u priopćenju OMS-a.
Kontakt osoba: Dinko Periša, tajnik OMS-a Livno, 063/371-787.

72. REDOVITO ZASJEDANJE BISKUPSKE KONFERENCIJE BIH U MOSTARU
2018-03-20 - 2018-03-21
Biskupska konferencija Bosne i Hercegovine održat će svoje 72. redovito zasjedanje 20. i 21. ožujka 2018. u Biskupskom ordinarijatu u Mostaru.
Članovi Biskupske konferencije BiH započet će svoje zasjedanje Euharistijskim slavljem u čast sv. Josipa, zaštitnika Mostarsko-duvanjske biskupije, u ponedjeljak, 19. ožujka u 18 sati. U zajedništvu s apostolskim nuncijem u BiH mons. Luigijem Pezzutom i biskupom domaćinom mons. Ratkom Perićem i ostalim članovima BK BIH, Svetu misu predvodit će nadbiskup metropolit vrhbosanski kardinal Vinko Puljić, a prigodnu propovijed uputit će biskup križevački mons. Nikola Kekić, delegat Hrvatske biskupske konferencije na zasjedanju BK BiH.
Tijekom zasjedanja biskupi će, između ostalog, saslušati izvješća pročelnika Vijeća, Komisija, Tajništva i Katoličke tiskovne agencije Biskupske konferencije Bosne i Hercegovine kao i Misijske središnjice i Papinskih misijskih djela BiH. Također će dogovoriti teme za predstojeće susrete BK BiH te se osvrnuti na aktualno stanje u BiH.
Zasjedanje će završiti u srijedu, 21. ožujka u 12 sati konferencijom za novinstvo na kojoj će sudjelovati kardinal Puljić i biskup mostarsko-duvanjski i apostolski upravitelj trebinjsko-mrkanski mons. Ratko Perić.

PROSLAVA SV. JOSIPA U ŽUPI TRN
2018-03-19
U ponedjeljak, 19. ožujka, svetkovina je sv. Josipa, zaručnika BDM.
Župa Trn toga dana slavi patron župe. Sveta misa je u 11.oo sati.

PROSLAVA SV. JOSIPA U DRVARU I NA UNIŠTIMA
2018-03-19
Župa Drvar i ove će godine svečano proslaviti svoga nebeskog zaštitnika sv. Josipa 19. ožujka.
Proslava patrona župe Drvar bit će u znaku Vareša, budući da je najveći dio župljana Drvara podrijetlom iz vareškog kraja.
Sv. misu u 11 sati u bogoslužnom prostoru župe Drvar predvodit će vareški župnik fra Mirko Majdandžić koji će za tu zgodu iz Vareša stići sa skupinom od 30-ak vjernika. Na misi će pjevati vareški župni zbor sv. Mihovila koji će nakon mise održati i duhovni koncert.
Članice udruge „Izvorno vareško“ izložit će ispred bogoslužnog prostora u Drvaru svoje tradicionalne proizvode i rukotvorine koji će se moći i kupiti po promotivnoj cijeni. Sa župnikom i župljanima na proslavu sv. Josipa u Drvar doći će i načelnik općine Vareš Zdravko Marošević. Varešaci u Drvar stižu već u nedjelju a bit će smješteni po obiteljima iz župe.
Župa Drvar pripremat će se za proslavu patrona trodnevnicom.
I selo Uništa na južnim obroncima Dinare slavi sv. Josipa kao svog zaštitinika. Vanjska proslava patrona bit će u subotu 24. ožujka, a sv. misa počinje u 11. 30 u crkvi na Uništima. Selo Uništa pripada Bosni i Hercegovini ali je od općinskog središta u Bos. Grahovu i ostatka države odvojeno nepristupačnim dinarskim masivom, pa se sva komunikacija odvija preko teritorija Republike Hrvatske. U crkvenom pogledu, Uništa su filijala župe Kijevo u Šibenskoj biskupiji. (Ž. D.)

XX. REDOVITO GODIŠNJE ZAJEDNIČKO ZASJEDANJE HBK I BK BIH
2018-03-14
XX. redovito zajedničko zasjedanje članova Biskupske konferencije Bosne i Hercegovine i Hrvatske biskupske konferencije održat će se u srijedu, 14. ožujka 2018. u Nadbiskupskoj rezidenciji u Sarajevu.
Na godišnjicu izbora pape Franje, 13. ožujka 2018. članovi dviju Biskupskih konferencija slavit će Svetu misu u 18 sati u katedrali Srca Isusova u Sarajevu.
U radnom dijelu zasjedanja biskupi će razgovarati o zajedničkim temama, a to su: Hrvatska inozemna pastva, Papinski hrvatski zavod sv. Jeronima u Rimu, Tjedan solidarnosti s Crkvom i ljudima u BiH i Nedjelja solidarnosti, Komisija HBK i BK BiH za Hrvatski martirologij i Ured za prikupljanje svjedočanstava, Misijska djelatnost Crkve u Hrvata, a bit će riječi i o liturgijskim pitanjima te o dokumentu za odgoj i izobrazbu budućih svećenika.
KTA
Sarajevo, 11. ožujak 2018.

AUSTRIJSKA BISKUPSKA KONFERENCIJA ODRŽAT ĆE SVOJE ZASJEDANJE U BIH
2018-03-05 - 2018-03-08
Austrijska biskupska konferencija od 5. do 8. ožujka 2018. u glavnom gradu Bosne i Hercegovine, Sarajevu održat će svoje redovito proljetno zasjedanje. Domaćin austrijskim biskupima bit će Biskupska konferencija Bosne i Hercegovine na čelu s njezinim predsjednikom kardinalom Vinkom Puljićem, nadbiskupom metropolitom vrhbosanskim, koji prvo ovakvo zasjedanje u povijesti smatra snažnom porukom solidarnosti.
Zajednički susret Austrijske biskupske konferencije i Biskupske konferencije Bosne i Hercegovine započet će svečanim Euharistijskim slavljem u nedjelju, 4. ožujka 2018. u 18 sati u katedrali Srca Isusova. Predsjedat će i prigodnu propovijed uputiti predsjednik Austrijske biskupske konferencije kardinal Christoph Schönborn, bečki nadbiskup, a riječi dobrodošlice austrijskim biskupima u ime članova BK BiH i cijele Crkve u BiH uputit će kardinal Puljić. Tu nedjelju Crkva u Bosni i Hercegovini obilježava kao Nedjelju solidarnosti, a ujedno te nedjelja u Republici Hrvatskoj bit će organizirana akcija Tjedan solidarnosti s Crkvom i ljudima u Bosni i Hercegovini.
Austrijska biskupska konferencija i Biskupska konferencija BiH održat će zajedničko zasjedanje u ponedjeljak, 5. ožujka 2018. u prijepodnevnim satima u Svećeničkom domu Vrhbosanske nadbiskupije u Sarajevu nakon čega će austrijski biskupi sami nastaviti svoje redovito proljetno zasjedanje. Na zajedničkom zasjedanju sudjelovat će i apostolski nunciji iz Austrije i Bosne i Hercegovine mons. Peter-Stephan Zurbriggen (Peter-Štefan Curbrigen) i mons. Luigi Pezzuto, a domaćin biskupima na kraju zajedničkog zasjedanja bit će nuncij Pezzuto u Apostolskoj nuncijaturi.
Tijekom svoga boravka u glavnom gradu BiH delegacije austrijskih biskupa pohodit će pojedine institucije. Tako će delegacija biskupa predvođena kardinalima Schönbornom i Puljićem u srijedu, 7. ožujka posjetiti Predsjedništvo Bosne i Hercegovine te razgovarati s vjerskim predstavnicima u njihovim sjedištima: mitropolitom dabrobosanskim gospodinom Hrizostomom, reisu-l-ulemom Huseinom ef. Kavazovićem i predsjednikom Jevrejske zajednice BiH gospodinom Jakobom Fincijem. Delegacija, predvođena vojnim biskupima Wernerom Freistetterom (Frajšteter) i Tomom Vukšićem, posjeti će sjedište EUFOR-a u sarajevskom naselju Butmir u kojem se nalaze i austrijski vojnici. Jedna delegacija, u pratnji pomoćnog biskupa vrhbosanskog Pere Sudara, razgovarat će s visokim predstavnikom u BiH Valentinom Inzkom te posjetiti Nadbiskupijski centar za pastoral mladih „Ivan Pavao II.“ i Dječji dom „Egipat“ koji vode sestre Služavke Malog Isusa.
Biskupi će u ponedjeljak, 5. ožujka 2018. u 18 sati slaviti Svetu misu u sjemenišnoj crkvi sv. Ćirila i Metoda uz sudjelovanje zajednice Vrhbosanskog bogoslovnog sjemeništa i profesora Katoličkog bogoslovnog fakulteta. Predsjedat će i propovijedati biskup iz Innsbrucka Hermann Glettler.
U utorak, 6. ožujka 2018. u biskupi će pohoditi Franjevačku teologiju te u 7.30 sati slaviti Svetu misu gdje će im domaćin biti franjevačka zajednica na čelu s provincijalom fra Jozom Marinčićem. Predsjedat i propovijedati dopredsjednik Austrijske biskupske konferencije Franz Lackner (Franc Lakner), nadbiskup iz Salzburga.
Nakon što posjete Katolički školski centar „Sv. Josip“, biskupi će u srijedu, 7. ožujka 2018. u 18.30 sati slaviti Svetu misu u crkvi Kraljice krunice i svetištu Drinskih mučenica. Među pet Drinskih mučenica je i Austrijanka s. Berchmana Leidenix (Berhmana Lajdeniks). Predsjedat će i propovijedati gradišćanski Hrvat mons. Egidije Živković, biskup iz Eisenstadta (Železno).
Prigodno primanje organizirat će i austrijski veleposlanik Martin Pammer.
Biskupi će svoje zasjedanje završiti u četvrtak, 8. ožujka 2018. u 11 sati u Svećeničkom domu Vrhbosanske nadbiskupije konferencijom za novinstvona kojoj će govoriti kardinal Schönborn i kardinal Puljić.

KONCERT „RADOST I LjEPOTA VJERE“
2018-03-03
ORGANIZATOR: ODBOR ZA MEĐURELIGIJSKU SARADNjU BANjA LUKA PRI MEĐURELIGIJSKOM VIJEĆU BiH
Projekat “Radost i ljepota vjere”, kroz koji je došlo do organizacije koncerta, pokrenuo je Odbor za međureligijsku saradnju Banja Luka pri Međureligijskom vijeću BiH. Članovi Odbora su: Dragan Grujić, sveštenik Eparhije banjalučke Srpske pravoslavne crkve, Davor Klečina, svećenik Biskupije banjalučke Rimokatoličke crkve, Ismir Poturović, efendija Islamske zajednice Muftijstva banjalučkog i Aleksandra Stevandić Rakas, član Upravnog odbora Jevrejske opštine Banja Luka.
Koncertu je prethodio ciklus predavanja tokom februara, kada su u svakoj od četiri velike vjerske zajednice u Banjaluci predavači govorili o temama bitnim za životni vijek čovjeka u vjeri, a zatim je svaka vjerska zajednica odabrala učesnika za koncert koji će ih predstaviti izvođenjem duhovnih ili tradicionalnih pjesama i tako smo dobili zanimljivu kombinaciju izvođača, koji će, vjerujemo, doprinijeti ovom jedinstvenom događaju u našem gradu.

Muški kamerni ansambl “Istočnik – Sveti Platon Banjalučki” formiran je 2006. godine od muškog dijela hora “Sveti Roman Melod” iz Banjaluke i dijelom od sveštenika i đakona Eparhije banjalučke, sa blagoslovom Episkopa banjalučkog gospodina Jefrema, budući da je drevna praksa jednorodnih horova skoro potpuno napuštena, izuzev po manastirima i sa još par izuzetaka. Ansambl nije vezan za određeni hram, već za svog pomjesnog Episkopa, kojeg takođe po potrebi prati na bogosluženjima van Banjaluke. Sastav većinom čine iskusni pojci, koji su iskustvo sticali po našim najuspješnijim horovima. Ansambl “Istočnik – Sveti Platon Banjalučki” je osvajač mnogobrojnih priznanja i nagrada poput nagrade “Vojislav Ilić” za najbolji hor takmičenja “Horovi među freskama”, “Gran pri” takmičenja “Majske muzičke svečanosti” te mnogih drugih. Na svom repertoaru pored muzike srpskih i ruskih duhovnih kompozitora takođe i njeguje našu tradicionalnu narodnu pjesmu, a povodom desetogodišnjice rada u pripremi je i objavljivanje zvučnog zapisa.

Ansambl “Istočnik – sv. Platon Banjalučki” iz Banja Luke predstaviće se sljedećim izvedbama:

Hvalite Imja Gospodnje – Ps. 134 (ruski napjev)
Blagoslovi duše moja Gospoda – Ps.102 (Ipolitov-Ivanov)
Voda – (Slobodan Trkulja)
Rasti, rasti moj zeleni bore – (srpsko narodno pjevanje)
Bratovština sv. Stjepana Prvomučenika je Udruženje građana župe Gorica Sovići iz opštine Grude. Glavni cilj Bratovštine je poboljšanje duhovnog i kulturnog života te briga za stare i nemoćne u župnoj zajednici. Pravna je osoba, što znači da ima svoj statut i pečat te je upisana u registar udruženja.

Godine 2004. u sklopu muzičke sekcije Bratovštine, a iz ljubavi prema dalmatinskoj klapskoj pismi, osnovana je Klapa Bratovština. Klapa izvodi tradicionalne klapske, duhovne i zabavne, odnosno sve skladbe pisane u duhu klape.
Od 2007. godine u sedmom mjesecu, pred svetkovinu svog zaštitnika sv. Stjepana Prvomučenika, Klapa Bratovština organizuje tradicionalni susret klapa u Gorici. O petoj obljetnici svog osnivanja klapa je izdala nosač zvuka jednostavno nazvan „Bratovština“. Kada je riječ o klapskom pjevanju, potrebno je napomenuti kako je ono 2012. godine uvršteno na UNESCO-v reprezentativni popis nematerijalne kulturne baštine čovječanstva.
Voditelj Klape je Anđelko Nikolić Đelo.
Klapa „Bratovština sv. Stjepana Prvomučenika“ predstaviće se sljedećim skladbama:

Ave Maria – skladba Vladana Vuletina na latinski tekst tradicionalne molitve, koju kršćani svakodnevno mole. Melodija je pisana u duhu tradicionalne hrvatske zborske crkvene glazbe
Oče naš – skladba iz pera Ljubiše Stipišića – Delmate. Takođe dio svakodnevne molitve svih kršćana. Pjesma je originalno i pisana za klapsku izvedbu te je u njoj zamjetan „štih i miris“ Mediterana
Oslobodi nas Gospodine – pučki napjev iz Imotskog. Ovaj napjev je prvobitno korišten kod sprovodnih obreda, a sada je stalno mjesto našao na korizmenom repertoaru muških pučkih pjevača i klapa. Zapisao i obradio Anđelko Nikolić
Za narode griha svoga – dio iz oratorija „Kalvarija“ Ljube Stipišića – Delmate. Oratorij je pisan po uzoru na procesije Križnog puta, prvenstveno tradicionalnih napjeva Velikog Petka u hrvatskom primorju i na otocima. Za klapu obradio Anđelko Nikolić.

Muški hor “Sejfullah” iz Konjica formiran je početkom devedesetih godina prošlog vijeka. Njeguje duhovnu muziku islama. U dosadašnjem radu bilježi nastupe širom Bosne i Hercegovine, kao i van granica naše zemlje u: Srbiji, Hrvatskoj, Austriji, Njemačkoj, Švajcarskoj, Engleskoj, Belgiji, Holandiji, Turskoj i Saudijskoj Arabiji.

Do sada je hor objavio dva audio albuma, CD „Sjeta“ 2007. godine i CD “Live in Bruxelles” (Uživo u Briselu) 2014. godine te tri video klipa za numere “El-Muallim”, “Jahač hrabrosti” i “Sumejje”.
Hor “Sejfullah” predstaviće se sljedećim kompozicijama:

Jahač hrabrosti
Taleal bedru alejna
Kad srce salavat donese
Meded ja Resulallah

Jevrejska porodica Kolonomos iz Kreševa nastupa u sljedećem sastavu: otac Jehuda i troje njegove djece, Rebeka, Jicak i Jošua.

Jehuda Kolonomos je profesor muzike na najvišem akademskom nivou, magistar crkvene muzike i orgulja te stručnjak za jevrejsku tradicionalnu i etno muziku. Rebeka ima 13, Jicak 11, a Jošua 8 godina. Zadnjih par godina nastupaju zajedno kao muzička familija. Ostalo će reći prelijepi tonovi koje stvaraju.
Jevrejska porodica Kolonomos predstaviće se kompozicijama prvenstveno vezanim za praznik Purim, koji je u toku:

Ani Purim
Chag Purim Chaggadol
Adyo Kerida – stara narodna pjesma španskih Jevreja
Poco le das, la mi consuegra – sefardska narodna balada

PROGRAM
– Gospodin Dragan Davidović, direktor Sekretarijata vjera Vlade Republike Srpske – uvodni pozdrav
– Hrvoje Vranješ, član Sekretarijata Međureligijskog vijeća Bosne i Hercegovine – pozdravni govor i ukratko o Međureligijskom vijeću BiH
– Otac Dragan Grujić, sveštenik Srpske pravoslavne crkve Eparhije banjalučke, predsjedavajući Odbora za međureligijsku saradnju Banja Luka – pozdravni govor i kratko predstavljanje Odbora i projekta
– Nastupi muzičkih grupa:
– Muški kamerni ansambl “Istočnik – Sveti Platon Banjalučki”

Hvalite Imja Gospodnje – Ps. 134 (ruski napjev)
Blagoslovi duše moja Gospoda – Ps.102 (Ipolitov-Ivanov)
Voda – (Slobodan Trkulja)
Rasti, rasti moj zeleni bore – (srpsko narodno pjevanje)

– Klapa „Bratovština sv. Stjepana Prvomučenika“

Ave Maria – skladba na latinski tekst tradicionalne molitve
Oče naš – skladba iz pera Ljubiše Stipišića – Delmate, takođe dio svakodnevne molitve svih kršćana
Oslobodi nas Gospodine – pučki napjev iz Imotskog
Za narode griha svoga – dio iz oratorija „Kalvarija“ Ljube Stipišića – Delmate

– Muški hor “Sejfullah”

Jahač hrabrosti
Taleal bedru alejna
Kad srce salavat donese
Meded ja Resulallah

– Jevrejska porodica Kolonomos

Ani Purim
Chag Purim Chaggadol
Adyo Kerida – stara narodna pjesma španskih Jevreja
Poco le das, la mi consuegra – sefardska narodna balada

Info materijali:
– Plakat (PDF)

OKRUGLI STOL: "HRVATI - KATOLICI U ENTITETU RS-A U BIH - STANJE I PERSPEKTIVE"
2018-02-27
Povodom objavljivanja redovnog godišnjeg popisa katoličke (hrvatske) populacije (kraj 2017.g.) u župama Banjolučke biskupije i Vrhbosanske nadbiskupije (područje entiteta RS-a u BiH) te aktualnih međudržavnih inicijativa i susreta, Europska akademija Banjolučke biskupije organizira Okrugli stol na temu “Hrvati – katolici u entitetu RS-a u BiH – stanje i perspektive”, koji će se održati u utorak, 27. veljače 2018. u 17 sati u dvorani EU akademije u zgradi Biskupskog Ordinarijata u Banjoj Luci, ul. Kralja Petra I Karađorđevića 80.
Sudjeluju predstavnici Europske akademije: Dr. Miro Kovač, predsjednik Odbora za vanjsku politiku Hrvatskog sabora; Akademik. prof. dr. Zlatko Kramarić generalni konzul RH u GK RH u Banjoj Luci; Prof. dr. Stjepan Šterc, demograf, PMF Zagreb; Predstavnici Saveza udruga (prognanih) Hrvata s područja Sjeverozapadne i Sjeverne Bosne (entitet RS-a); Politički predstavnici hrvatskog naroda iz BiH; Politički analitičari iz Banja Luke;
Pozvani: Predstavnici Središnjeg državnog Ureda za Hrvate izvan RH; Predstavnici međunarodnih institucija i organizacija u BiH; Predstavnici medija iz BiH i RH; Predstavnici Katoličke Crkve.

TJEDAN SOLIDARNOSTI I ZAJEDNIŠTVA S CRKVOM I LJUDIMA U BIH
2018-02-26 - 2018-03-04
Odlukom biskupa Hrvatske biskupske konferencije, Hrvatski Caritas, dvanaestu godinu u nizu, od 26. veljače do 4. ožujka organizira korizmenu akciju “Tjedan solidarnosti i zajedništva s Crkvom i ljudima u Bosni i Hercegovini”. Ove godine slogan akcije je “Da ne ohladi ljubav mnogih (usp. Mt 24,12)“.
U akciju se može uključiti:
– pozivom na donacijski telefon 060 9010 (cijena po pozivu 6,25 kn, PDV uključen)
– uplatom na žiro račun Hrvatskog Caritasa, IBAN: [REDACTED], poziv na br. 101
– uplatom novčanog dara u župi
– on-line donacijom
Info materijali:
– Poslanica (PDF)
– Plakat (PDF)

PREDAVANJE NA TEMU: DEMOGRAFSKA STVARNOST HRVATSKE POPULACIJE
2018-02-26
Europske akademije Banjalučke biskupije poziva Vas na predavanje prof. dr. Stjepana Šterca s Prirodoslovno matematičkog fakulteta u Zagrebu.
Tema:
DEMOGRAFSKA STVARNOST HRVATSKE POPULACIJE
Predavanje će se održati u ponedjeljak, 26. veljače/februara 2018. godine s početkom u 18:30 sati u prostorijama Europske akademije Banjolučke biskupije, ul. Kralja Petra I Karađorđevića 80.
Radujemo se Vašem dolasku!
Info materijali:
– Plakat (PDF)

PEPELNICA ILI ČISTA SRIJEDA - POČETKA KORIZME
2018-02-14
U srijedu, 14. veljače, je Pepelnica – Čista srijeda, obvezan post i nemrs. Misa će u katedrali biti u 18.oo sati, a kao znak početka korizmenog vremena pristupit ćemo pepeljanju.
Tijekom korizme obavljat ćemo u katedrali pobožnost Križnog puta i to pola sata prije večernje mise: srijedom i subotom.
Na Čistu srijedu ne će biti pobožnosti Križnog puta.

XXVI. SVJETSKI DAN BOLESNIKA
2018-02-11
Iduća je nedjelja šesta kroz godinu.
Svjetski dan bolesnika. Sjetimo se u molitvi svih bolesnih – posebno molimo za one koji su nama bliski i koje poznajemo, a molimo i za bolničko osobe i sve koji skrbe za bolesne i nemoćne.

XVII. GODIŠNJA SKUPŠTINA NACIONALNOG VIJEĆA PMD BIH
2018-02-05 - 2018-02-08
Prema rotacijskom ključu od 5. do 8. veljače 2018. održat će se XVII. godišnja skupština Nacionalnog vijeća PMD BIH, kojeg, uz nacionalnog ravnatelja PMD BIH, sačinjavaju svi dijecezanski ravnatelji PMD u BiH.
Godišnja skupština, počinje u ponedjeljak, 5. veljače Svetom misom u banjalučkoj katedrali sv. Bonaventure koju će predvoditi mons. Franjo Komarica, biskup banjolučki.
Sutradan u utorak, 6. veljače u jutarnjima satima započinje radni dio Skupštine u kojem svi ravnatelji prezentiraju godišnja pastoralno-financijska izviješća za 2017. godinu. Nakon izviješća raspravljat će se o postojećim projektima i djelatnostima Misijske središnjice i dijecezanskih misijskih ureda te novim misijskim akcijama, s obzirom na naše mogućnosti i potrebe misija i naših misionara. U večernjim satima je Sveta misa u župi Pohoda BDM u Banjoj Luci koju će predvoditi i propovijedati vlč. Antun Štefan, nacionalni ravnatelj PMD Republike Hrvatske.
U srijedu, 7. veljače ravnatelji će posjetiti važnije ustanove Banjolučke biskupije, a navečer je Sveta misa u župi Presnače koju će predvoditi mons. Luka Tunjić, nacionalni ravnatelj PMD BiH.
Godišnja skupština završava nakon jutarnje Svete mise u četvrtak, 8. veljače.
Geslo ovogodišnje Skupštine odvijat će se u duhu riječi pape Franje da su misije naša obveza i to tijekom cijele godine: „Misije naša trajna obveza.“
Pozivamo prijatelje misija da nas prate u molitvi i da u duhu budu s nama, svjesni sve većih potreba i izazova u misijskim zemljama. Pozivamo, također, prijatelje misija i sve vjernike da ovih dana mole posebno za naše misionare u DR Kongo koja proteklih mjeseci proživljava teške trenutke. U toj državi djeluje najviše (9) naših misionara. (www.missio.ba)

SVETKOVINA SV. MARIJE DE MATTIAS
2018-02-04
Iduća je nedjelja peta kroz godinu i prva u mjesecu veljači. – Sestre Klanjateljice Krvi Kristove slave na taj dan svetkovinu sv. Marije De Mattias, rođendan svoje utemeljiteljice. One će tom prigodom u samostanskoj kapelici „Novi Nazaret“ slaviti svečanu misu s početkom u 11 sati. Sestre rado pozivaju na sudjelovanje u svetoj misi.

BLAGDAN PRIKAZANJA GOSPODINOVA - SVIJEĆNICADAN POSVEĆENOG ŽIVOTA
2018-02-02
U petak 2. veljače slavimo blagdan Prikazanja Gospodinova – Svijećnicu. Tog se dana obilježava i Dan posvećenog života (redovnika i redovnica). Misa u katedrali u 18.00, a u župnoj crkvi u Banjoj Luci je u 10.30 sati. – Svijeće za blagoslov ponijeti sa sobom!

POČETAK MOLITVENE OSMINE ZA JEDINSTVO KRŠĆANA
2018-01-18
U četvrtak, 18. siječnja, počinje svjetska molitvena osmina za jedinstvo kršćana i završava na blagdan obraćenja sv. Pavla apostola, četvrtak, 25. siječnja.

PROSLAVA SV. ANTE PUSTINJAKA NA PETRIĆEVCU
2018-01-17
Raspored sv. Misa na Petrićevcu
Nedjelja, 14.01.2018. u 16:00 sati – prof. dr. fra Ivan Šarčević
Ponedjeljak, 15.01.2018. u 16:00 sati – prof. dr. fra Ivan Šarčević
Utorak, 16.01.2018. u 16:00 sati – prof. dr. fra Ivan Šarčević
Srijeda, 17.01.2018. SVETI ANTO
9:00 sati – prof. dr. fra Ivan Šarčević
10:30 sati – prof. dr. fra Ivan Šarčević
16:00 sati – fra Domagoj Šimić

RASPORED MISNIH SLAVLJA - BOŽIĆ 2017
2017-12-25
Misa polnoćka – nedjelja, 24. prosinca 2017. godine
– u 24.oo sata (u ponoć) u katedrali
– u 24.oo sata (u ponoć) u župnoj crkvi u Banjoj Luci
Svetkovinu Rođenja Gospodinova ili Božić – ponedjeljak, 25. prosinca 2017. godine
– u 10.oo sati u katedrali svečana sveta misa
– u 18.00 sati u župnoj crkvi u Banjoj Luci večernja sveta misa

BOŽIĆNI SUSRET BISKUPA KOMARICE S MEDIJSKIM DJELATNICIMA
2017-12-22
Vrlo poštovane i vrlo poštovani medijski Djelatnici,
Obavještavam sve Vas, medijske djelatnike, koji želite snimiti Božićnu poruku mons. dr. Franje Komarice, banjolučkog biskupa da to možete učiniti u petak, 22. prosinca 2017. godine, u 10.oo sati u prostorijama Biskupskog Ordinarijata u Banjoj Luci, ulica Kralja Petra I. br. 80. Tom prigodom biskup Komarica će biti otvoren i za Vaša dodatna pitanja.
Molim Vas, da ovu konferenciju, kao što ste to nebrojeno puta do sada – vrlo korektno i odgovorno pratili preko svojih medija – popratite i ovoga puta. Unaprijed Vam od srca zahvaljujem.
Dobro došli!

NEDJELJA CARITASA U BIH 2017.
2017-12-17
Treća nedjelja došašća: Dan Caritasa u BiH, 17. prosinca 2017.
Treću nedjelju došašća, koja ove godine pada na 17. prosinca, u Bosni i Hercegovini se obilježava kao Nedjelju Caritasa. Središnji ured Caritasa BiH, kao što je to bilo i prethodnih godina, pripremio je animacijske materijale za ovu nedjelju. Za ovogodišnju Nedjelju Caritasa pripremljeni su i tiskani sljedeći materijali: prigodni plakat, poruka predsjednika Caritasa BiH kardinala Vinka Puljića, nadbiskupa metropolita vrhbosanskog s prigodnom molitvom vjernika, popratni dopis aktualnog ravnatelja Caritasa BiH mons. Tome Kneževića, jednolistni zidni Katolički imendanski kalendar za 2018. godinu i rokovnik s imendanskim kalendarom za 2018. i 2019. god. s adresarom za ubilježbu potrebnih informacija.
U ovogodišnjoj ponudi posebnost je rokovnik s imendanskim kalendarom i adresarom, a koji se od prošle godine priprema i tiska za brojne prijatelje Caritasa. Svojim sadržajem želi biti pomoć svima koji ga budu koristili kako tijekom 2018. tako i tijekom 2019. god. Na drugoj stranici omota postoji mogućnost unošenja osobnih podataka, a koji su prevažni za slučaj smrtne opasnosti. Nakon toga s dovoljno prostora za osobnu ubilježbu termina tiskan je Katolički imendanski kalendar za 2018. s mjesečevim mijenama pripremljen prema važećim liturgijskim odredbama Katoličke crkve i bosanskohercegovačkih nad/biskupa. Zatim je donesen u skraćenom obliku i kalendar za 2019. god. s najvažnijim blagdanima tijekom godine. Isto tako donesen je kalendar pravoslavnog, židovskog i muslimanskog svetkovanja tijekom 2018. god. Za vjernike katolike donesene su najvažnije molitve tijekom dana: jutarnja i večernja molitva, molitva anđelu čuvaru, molitva prije i poslije jela, molitva za misionare i misionarke, molitva blaženoj Mariji od Propetog Petković zaštitnici misija u BiH, molitva vojnika, ispovijest vjere Hrvata katolika i molitva za domovinu. Uz adrese Caritasa BiH i nad/biskupijskih Caritasa u BiH donesen je i adresar s mogućnošću ubilježbe novih adresa i telefonskih brojeva.
Sve materijale ovih dana pakirali su djelatnici Caritasa BiH i iste na vrijeme proslijedili na sve ordinarijate, župne zajednice, crkvene ustanove i redovničke zajednice u Bosni i Hercegovini, kao i hrvatske katoličke misije/zajednice u inozemstvu.
Materijali Nedjelje Caritasa 2017. u PDF-u:
– Plakat Nedjelje Caritasa
– Katolički imendanski kalendar 2018.
– Poruka predsjednika Caritasa BiH i Molitva vjernika
– Dopis ravnatelja Caritasa BiH

SVETKOVINA POSVETE NAŠE KATEDRALE
2017-12-01
U petak, 1. prosinca je svetkovina posvete naše katedrale. Sv. misu će u 18.oo sati predvoditi pomoćni biskup mons. Marko Semren.

ZAVRŠETAK JUBILEJSKE GODINA GOSPE FATIMSKE
2017-11-25
U subotu, 25. studenog, sa svečanom sv. misom u 18 sati, koju će naš biskup Franjo slaviti u katedrali završit će Jubilejska godina Gospe Fatimske (100 godina od njezinih ukazanja). Pred kipom Gospe Fatimske, koji je obišao sve naše župe, obavit ćemo pobožnost Fatimskoj Gospi i posvetu biskupije.

OBLJETNICA MUČENIČKE SMRTI MONS. KAZIMIRA VIŠATICKOG
2017-11-17
U petak 17. studenoga, u 17.oo sati u Gradišci, u crkvi sv. Roka bit će sv. misa za pokojnog mons. Kazimira Višatickog, koji je tamo ubijen prije 13 godina.
